
ROMÂNIA
JUDETUL TIMIŞ							
MUNICIPIUL TIMISOARA
PRIMAR
SC 2021- 26643/24.09.2021


REFERAT DE APROBARE A  PROIECTULUI DE HOTĂRÂRE
Privind aprobarea proiectului „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146275, finanțat prin POAT 2014-2020, precum și a Acordului de parteneriat, încheiat între UAT Municipiul Timișoara și Agenția pentru Dezvoltare Regională Vest, actualizat

1. Descrierea situației actuale
UAT Municipiul Timișoara, în calitate de partener 2, a depus în parteneriat cu Agenția pentru Dezvoltare Regională Vest, în calitate de lider de parteneriat, Proiectul „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură” în cadrul Programului Operațional Asistență Tehnică 2014-2020, pe Axa Prioritară 1 - Acțiunea 1.1.1”Asistență orizontală pentru beneficiarii fondurilor ESI și specifică pentru beneficiarii POAT, POIM,  și POC, inclusiv instruire pentru aceștia și pentru potențialii beneficiari FESI”. 
Ministerul Investițiilor și Proiectelor Europene a informat ADR Vest prin Notificarea nr. 89717/16.09.2021, privind rezultatul verificării conformității administrative și a eligibilității și a evaluării tehnico financiare a proiectului cod 1.1.151/cod MySMIS 146275, că Cererea de finanțare depusă a fost admisă în etapa de precontractare și că mai sunt necesare clarificări pentru a putea continua procesul de evaluare, selecție și contractare a cererii de finanțare. 

2. Schimbări preconizate și rezultate așteptate
			Scopul proiectului este acela de a elabora documentația tehnico-economică necesară proiectelor de investiții în domeniile mobilitate urbană, regenerare urbană, infrastructură și servicii publice de turism, inclusiv obiective de patrimoniu cu potențial turistic ce urmează a fi depuse la finanțare în perioada de programare 2021-2027 și anume:
· C9b. Inelul IV Vest: conexiunea Str. Gării – Bd. Dâmbovița;
· Regenerare urbană – Zona Piața Traian.
Pentru continuarea procesului de evaluare, selecție și contractare, este necesară transmiterea anexelor obligatorii la contractul de finanțare, solicitate de către AMPOAT prin adresa nr. 90791, înregistrată la Primăria Municipiului Timișoara cu nr. CDD2021-738/20.09.2021, și prin adresa de la ADR Vest înregistrată la Primăria Municipiului Timișoara cu nr. SC2021-26331/21.09.2021, care trebuie supuse aprobării Consiliului Local al Municipiului Timișoara, mai exact:
· Hotarârea Consiliului Local de aprobare a Proiectului și a contribuției proprii a Municipiului Timișoara la cheltuielile eligibile ale acestuia;
· Acordul de parteneriat, actualizat în conformitate cu Actul adițional nr. 1.

3. Alte informații
Contribuția proprie a Municipiul Timișoara la cheltuielile eligibile ale Proiectului este în valoare de 39.942,60 EUR.
	
4. Concluzii
Având în vedere cele expuse mai sus, considerăm necesar și oportun aprobarea proiectului de hotărâre „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146275, finanțat prin POAT 2014-2020, precum și a Acordului de parteneriat, încheiat între UAT Municipiul Timișoara și Agenția pentru Dezvoltare Regională Vest, actualizat.

